Agronomio

Agronomio (de l'Anciena Greka vorti ἀγρός agrós 'agro' + νόμος nómos 'legaro') esas la cienco qua studias e la teknologio qua developas tekniki pri l'uzo di planti por produktar nutrivi, kombustivi, fibri, e por obtenar nova tereni por l'agrokultivo pos drenado.

Agronomi studias, exemple, quale augmentar la produktiveso e la profito obtenebla de ula sulo, e la quanto di makronutrivi*, quale nitro, fosfo, kalio, kalcio, magnezo e sulvo, ed anke la quanto di mikronutrivi*, quale zinko e borono, existas en ol. La quanto di materio organika e la pH de la suli anke probesas en laboratorio, e la rezulti permisas konsilar korekte l'agrokultivisti pri quale facar por obtenar alta produktado.